महिला विश्वकप : दुई पल्टको विश्वकप विजेता जर्मनी बाहिरियो
दुई पल्टको विश्व च्याम्पियन जर्मनी वुमेन्स वर्ल्डकप २०२३ बाट बिहीबार बाहिरिएको छ । दक्षिण कोरियासँग समूह ‘एच’ को खेलमा १–१ को बराबरी खेलेपछि जर्मनीले यो नियति भोगेको हो ।
मेलबर्न — दुई पल्टको विश्व च्याम्पियन जर्मनी वुमेन्स वर्ल्डकप २०२३ बाट बिहीबार बाहिरिएको छ । दक्षिण कोरियासँग समूह ‘एच’ को खेलमा १–१ को बराबरी खेलेपछि जर्मनीले यो नियति भोगेको हो ।महिला विश्वकप इतिहासमा यसलाई अहिलेसम्मकै एक अप्रत्यासित नतिजा मानिएको छ । जर्मनी महिला विश्वकपको समूह चरणमै रोकिएको यो पहिलोपल्ट हो ।समूहको अर्को खेलमा मोरक्कोले कोलम्बियालाई १–० ले हरायो र यस जितसँगै अन्तिम १६ पुग्न सफल रह्यो । यस हारका बाबजुत कोलम्बिया भने ६ अंकमा समूहको शीर्षमा रह्यो । मोरक्कोको पनि समान ६ अंक भयो । जर्मनी भने ४ अंकमै सीमित रह्यो । दक्षिण कोरिया १ अंकमात्र बटुल्न सफल रह्यो ।